EN NETFLIX-SERIE
OSMANNISK FORT - GIURGIU, VALAKIET
JANUAR 1462
Det er vist to af janitsharernes enheder.
Måske tre.
Hamza Bey.
Hvor mange osmanniske soldater er der i Giurgiu?
Sultanen burde have dræbt dig for længe siden.
Forræderiske køter!
Vores osmanniske ven er utilfreds med mig,
men hans mænd var i det mindste så venlige at give os deres fine, varme uniformer.
Min fyrste.
Jeg vil støtte Dem til det sidste.
Men når vi krydser Donau, er der ingen vej tilbage.
Er De sikker på det her?
Med vores nye uniformer vil tyrkerne byde os velkommen med åbne arme!
OSMANNISK FORT I GIURGIU
I vinteren 1462, i et fjernt område ved Donau,
kom døden på besøg.
Hvem der?
Åbn porten.
Vi bliver forfulgt af valakiske lejesoldater.
Åbn porten! Det er en ordre.
Åbn porten.
Dræb dem alle!
FIRE MÅNEDER SENERE
Imens den langvarige blodfejde mellem Mehmed Erobreren
og Vlad Dracula blev stærkere og stærkere,
nåede den kommende krigs fangearme
ind i det allerhelligste af sultanens harem.
Vi har en kunstner iblandt os.
Prinsesse Mara.
Mehmed vil komme med kunstnere fra Firenze, der skal undervise mig.
Måske vil du lære florentinerne noget.
Jeg kom for at sige farvel.
Jeg rejser til Matthias Corvinus' hof i morgen.
Ungarns konge skulle have arvet sin afdøde fars upålidelighed,
men ikke hans mod på slagmarken.
Vi får snart se, om han har mod til en krig med Mehmed.
Men der er en anden sag.
Mens jeg er væk, skal du sove med den under puden.
Jeg forstår ikke.
Vlad Dracula boede i kejserpaladset i årevis.
Han har måske venner, der er en trussel mod dig.
-Men jeg… -En dag bliver du kongens mor.
Imperiets mægtigste kvinde.
Vores fjender har sikkert aldrig set nogen som dig.
Vær stærk, kære Gulbahar,
og vær på vagt.
BULGARIEN - MAJ 1462
Godt 500 kilometer mod nord
fortsatte sultan Mehmed 2. s enorme hær sin march mod Valakiet,
hvor de var omgivet af det blodbad,
Vlad Draculas angreb udløste ved Donau.
Men der var intet spor af deres forsvundne general, Hamza Bey.
Spidderens budskab til sin barndomsven
stod skrevet i blodet fra tusindvis af mænd:
"Kom og tag mig. "
Den form for respektløshed var noget,
en hersker som Mehmed 2. ikke kunne tilgive.
I den verden betød omdømmet alt.
Fra og med det tidspunkt blev det meget personligt mellem Mehmed og Vlad.
Det, Vlad Dracula burde have gjort med Mehmed,
var at aftale en begrænset fred.
Måske sænke skatten.
Men problemet med Vlad Dracula var, at alt handlede om en duel for ham.
Måske som resultat af hans barndom og den meget hårde opvækst.
Han ville aldrig give sig.
Det var mig mod ham.
Sort og hvidt.
BULGARIEN
Vlad slagtede disse stakkels sjæle
for at imponere sine mestre i Buda og Vatikanet
og for at lokke mig ud.
Jeg kunne aldrig gøre det her.
Og derfor bliver du en bedre hersker end Vlad.
Men pasha Mahmud stoler ikke på mig.
Man skal arbejde hårdt for hans tillid.
Derfor valgte jeg ham som min storvesir.
Har jeg ikke været en loyal ven og rådgiver?
Jo, men du er så uheldig at dele efternavn med den mand,
denne hærs soldater er her for at dræbe.
Donau skulle være en bro mellem vores kongeriger.
Ikke en mur.
DET ÆGÆISKE HAV - 19 ÅR TIDLIGERE
En andenplads er ingen skam, Vlad.
Jeg vandt!
Du snød, Mehmed!
Nej, jeg vandt.
Savner du Valakiet?
Mere end noget andet.
Men du har et liv her nu.
Det her er ikke mit liv. Det er dit.
En dag bliver verden vores, bror Vlad.
Dine kampe bliver mine kampe.
"Ild er guldets prøve, modgang er venskabets. "
Vlad voksede op ved dette hof og mødte den unge Mehmed, den kommende Mehmed 2.
Ved det osmanniske hof voksede prinserne op…
MIDDELALDERHISTORIKER
…sammen med arvingerne til den osmanniske trone.
De voksede op som en gruppe af brødre.
Gad vide om de under invasionen
spekulerede over deres barndom sammen og havde tænkt på det her.
Måske spøgte de eller sloges med hinanden i paladset i Edirne.
"Når jeg bliver sultan, kommer jeg efter dig. "
"Når jeg bliver fyrste, kommer jeg efter dig. "
Fyrste, tropperne er klar.
Gales' tropper venter os uden for byen.
Godt, og sultanens hær?
Ved vi, hvor de er?
Stadig syd for Donau på vej nordpå.
Mindst 100.000 mænd … og 100 kanoner.
Han kommer med hele imperiets magt.
Nu tager han mig alvorligt.
Bed spionerne rapportere hver time.
Vi skal vide, hvor de krydser floden, og slå til, når de er sårbare.
Javel.
Efter flere år med trusler og provokationer
skulle de allierede, der nu var fjender, mødes i en kamp ved Donaus bredder.
Begge parter var fast besluttet på at tilintetgøre den anden.
Mehmed kommer endelig efter mig.
-Han undervurderer dig. -Nej.
Han ser mig stadig som sin fange.
Men når ungarerne slutter sig til os,
er det Mehmed, der lægger sig på knæ
og beder om nåde.
Hvis jeg falder i kamp… Hør på mig.
Hvis jeg falder i kamp, kommer tyrkerne efter dig.
Nej.
Jeg vil hellere kaste mig i Argeş og lade fiskene rense mine knogler
end blive sultanens slave.
De eneste lig i floden bliver Mehmed og hans hærs.
Vlad Dracula satte kursen mod Donau 180 kilometer mod syd,
hvor han ville forsvare Valakiet.
Hans hær bestod af hans personlige livvagter,
loyale bojarer og lejesoldater.
De var færre end 30.000,
men Vlad havde den fordel, at han kæmpede på sit eget terræn
mod en fjende, han kendte næsten lige så godt som sig selv.
Som barn ved det osmanniske hof
lærte han en masse om osmannerne. Han vidste alt om dem.
Han vidste, hvordan de tænkte, hvordan hærene samledes,
og hvordan de kæmpede.
Måske førte det ham i krig mod dem,
men han vidste, hvad der ville ske, og at hæren ville være enorm.
Invasionen af Valakiet nærmede sig,
og nu var Mehmed 2. s udfordring at transportere 100.000 mænd, 100 kanoner,
og tusindvis af heste over Donaus farlige vand,
hvor Vlad Dracula havde ødelagt de fleste havne, og hans hær ventede.
Vlad vidste, hvornår hærens hovedkerne ville krydse Donau
og betræde hans land, for som feltherre var han dygtig.
Han vidste, hvordan man førte krig.
Det var et logistisk mareridt.
Når man krydser en flod som Donau,
er det svært at få alle disse tropper over på den anden side.
Og vigtigst af alt reducerer det ens manøvredygtighed.
Hvordan kommer man over Donau?
Floden bliver bredere og sværere at krydse især i denne del.
Desuden var forsvarsværk på den nordlige bred også et problem.
Så den osmanniske hær måtte planlægge en flådemission,
så soldaterne kunne sejles over floden i både.
Nu var det op til Mehmed og hans generaler
at finde det rette sted langs floden,
samtidig med at de planlagde ruten mod den valakiske hovedstad.
ØST FOR NIKOPOLIS, BULGARIEN
Nuvel, Bogdan Bey.
Pasha Mahmud siger, du kan hjælpe os med 70 både,
der vil få os sikkert over floden.
Ja, sultan.
Jeg hjælper Dem gerne.
Hvis De betaler mig…
…tusind dukater.
På forhånd.
-Er du fisker eller røver? -Pasha Mahmud.
Min familie har boet ved floden i 200 år. Ingen kender den bedre end mig.
Femhundrede nu, og 500 når vi er ovre.
Vi har en aftale.
Hvis du forråder mig, Bodgan Bey, kapper jeg hovedet af dig.
Sultan, hvis jeg ikke kommer hjem med 1.000 dukater,
kapper min kone mit hoved af.
UNGARN - KONGEPALADSET
Mens Mehmed gjorde klar til at gå ind i Valakiet,
sendte han sin stedmor til Buda for at opsnuse,
hvad Ungarns kong Matthias Corvinus' reelle hensigter var,
da han angiveligt havde allieret sig med Vlad Dracula i den kommende krig.
Jeg mødes ikke ofte med en prinsesse på en diplomatisk mission.
Og slet ikke med sultanens stedmor.
Jeg foretrækker "mor. "
Mehmed har mange forskellige våben i sit arsenal.
Ja…
Jeg håber ikke, vi er på krigsfod endnu.
Selvom min far sejrede over sultanen i Beograd,
er ingen interesseret i endnu en konflikt.
Der hviskes om, at paven har betalt Dem for at lede et korstog mod sultanen,
og at Vlad Dracula vil lede den kamp.
Hvis det er sandt vil det volde Mehmed store kvaler.
Det ville være en krigshandling.
Alle rygter om, at vi opmuntrer Vlad Draculas eventyr, er præcis dét.
Rygter.
Mehmed betragter det som et familieanliggende mellem de to.
Jeg har intet ønske om at blande mig i en broderlig disput.
Men det må såre sultanen.
De var så tætte som børn, og nu er de … rivaler.
"Rivaler"?
Vlad er en desperat fyrste,
der kæmper for at herske over en vasalstat.
Mehmed vil herske over verden en dag.
Mehmed havde stor respekt for sin stedmor,
og han brugte hende som diplomat.
Vi må ikke glemme,
at Mara Branković kom fra en ægte kongelig familie.
Hun blev aldrig en kvinde med en sekundær rolle ved hoffet.
Tværtimod havde hun politisk magt.
Vil De høre noget pudsigt om erobringen?
Efter alle kampene, da byen var faldet…
…fandt de aldrig kejser Konstantins lig.
Kun hans lilla tøfler.
Et 2.000 år gammelt imperium var væk…
…på et øjeblik.
Gud være med Dem.
Mens tiden nærmede sig invasionen af Valakiet,
nåede Mehmed og hans hær Nikopolis' legendariske havn
i begyndelsen af juni 1462.
TRE KILOMETER NEDE AD FLODEN FRA NIKOPOLIS
Prins Radu, hvad laver De?
Der er en lysning, der måske er perfekt til vores landgang. Derovre.
Prins. Jeg beder Dem. Lad mig tage med.
Nej. Hold dig ude af syne, til jeg kommer tilbage i aften.
DET OSMANNISKE KEJSERPALADS
Imens, i den osmanniske hovedstad,
lød navnet Vlad Dracula som et ekko i paladsets korridorer,
da rygter om hans spioner og snigmordere nåede det kejserlige harem.
Hvem er du?
Jeg hedder Elena.
Undskyld, sultana. Jeg har rent linned med.
Hvor er Fatima?
Fatima blev syg,
så jeg overtager hendes pligter i dag.
Jeg har ikke brug for linned.
Det er alt, Elena.
Javel.
Det er muligt, at Vlad havde spioner i det osmanniske palads
fra sin tid som gidsel.
Lad os ikke glemme, at der ikke kun var osmanner eller tyrkere ved hoffet.
Der var folk fra hele imperiet
eller endda udefra.
Når der er magt, er der folk, der forsøger at udnytte den.
Der var kvinder,
som blev straffet med døden for at være spioner i haremmet.
Sekshundrede kilometer nordpå på den valakiske side af Donau
forberedte Vlad Dracula sin hær til den forestående osmanniske invasion.
Fyrste, spejderen er her.
Min fyrste,
jeg bringer de osmanniske spejdere, vi lokkede i baghold.
Spid dem, og placer dem langs flodbredden.
Mehmed skal se nogle kendte ansigter.
Er der nyt?
Sultanens hær er på vej igen mod Nikopolis.
Hele hæren?
Måske en afledningsmanøvre.
Hold hovedstyrken ved Nikopolis, og spred de andre langs nordbredden.
Jeg glæder mig til at se sultanen trygle om nåde!
Jeg vil gerne dræbe ham for Dem!
Har du kæmpet mod Mehmed?
Nej, fyrste.
Mehmed er nådesløs.
Når han kommer efter dig,
vil du tigge om at få lov at dø for at stoppe dine lidelser!
At besejre ham vil kræve alt det, vi har…
…og Guds vilje!
Jeg bliver aldrig Mehmeds fange igen.
Slip mig! Jeg er en prins!
Pasha Şemsi! Hvor tager I dem hen?
KEJSERPALADSET - 18 ÅR TIDLIGERE
Hvor tager I dem hen?
Det kommer ikke Dem ved, prins Mehmed.
-Gå i seng igen! -Mehmed! Stop dem!
Slip mig!
Rør mig ikke!
Slip mig!
Dette er sultanens hof. Du skal styre dig.
Slip mig!
Så er det nok!
Jeres far har brudt den ed, han svor på jeres liv her ved hoffet.
Han har sluttet sig til ungarerne og vil kæmpe mod mig ved Varna.
Prins Vlad!
Prins Radu.
I skal henrettes.
Dræb mig bare, sultan,
men vær sød at skåne min bror.
Der er altså stadig en smule ære tilbage i huset Drăculeşti?
Pasha Şemsi fortæller mig, at du er arrogant og egenrådig…
…men at du allerede er dygtig med et sværd.
Hvad skal jeg gøre med jer?
Prisen for min nåde er loyalitet.
I vil være vasaller af det osmanniske hof resten af livet.
Når I får besked på det,
vil I løfte sværdet mod vores fjender.
Sværg på det…
…og jeg vil skåne jer.
Jeg sværger, sultan.
Og dig, Vlad?
Gør det, Vlad! Vær nu sød!
Vælg dine ord med omhu, knægt.
Jeg sværger Dem troskab, sultan.
Hvad er der sket?
Min far … har svigtet os.
Vi er en familie nu.
Vi er brødre.
Nej, jeg er jeres fange.
De to sønner blev svigtet
og fuldstændig glemt af Vlad 2.
Problemet for Vlad Dracula var,
at han ikke længere stolede på nogen.
Osmannerne dræbte ikke Vlad og hans bror, Radu,
fordi de mente, de kunne drage større nytte af dem i live.
Hvis osmannerne ville sætte en anden på tronen,
og de havde to kandidater, hvorfor så dræbe dem?
De var koldblodige.
De havde spillet det spil længe.
TRE KILOMETER NEDE AD FLODEN FRA NIKOPOLIS I DAG
DEN 4. JUNI 1462
Vlads hær har slået lejr et sted i skoven her i nærheden.
3.000-4.000 mænd og flere tusind mænd langs floden.
De er ikke talrige, men de er farlige.
Vi har signaleret, at vi krydser her, hvor vandet er lavt og floden smallere.
Der vil de ligge og vente på os.
Men det er her, vi går i land med 5.000 janitsharer og artilleri
og starter vores angreb under pasha Mahmuds ledelse.
Pasha Mahmud kom fra janitsharernes rækker,
og han var en, som Mehmed havde en enorm tillid til.
Han var en succesrig general.
Pasha Mahmud var også en meget dygtig general og militærmand.
Hvordan ved De, at stedet er sikkert?
Jeg gik i land der i går.
Bredden er flad og med højt græs, som vil skjule vores artilleri.
Vlads mænd var ikke at se.
Vi har 70 pramme til at få tropperne over.
Først pasha Mahmud og janitsharerne med halvdelen af kanonerne.
Bagefter henter de resten af vores soldater og våben.
Ikke at blive set og fart er afgørende.
Bør vi ikke få alle vores våben over floden hurtigst muligt?
Jeg lover dig, at alle vores våben er klar, når vi behøver dem.
Sultan, det gør os sårbare for angreb, mens vi venter på de andre.
Du og janitsharerne vil bevogte landgangsstedet.
Jeg håber, jeg dræber forræderen, før De betræder Valakiet.
Sultan.
Om aftenen den 4. juni 1462
indledte Mehmed invasionen af Valakiet.
Kom så.
De første osmanniske både sejlede mod den valakiske side af Donau
uden at vide, hvad der ventede dem i det store mørke forude.
Hvis strømmen er gunstig, bør de være derovre på en time.
Godt.
Krydsningen af Donau minder om Omaha Beach på D-dag.
Halvfjerds pramme med infanteri, der krydsede og gik i land på stranden.
De havde også let artilleri med over.
Alle skulle vide, hvad de skulle gøre.
De gik ikke efter blod eller ære.
Det var velorganiserede manøvrer for
at overvinde en fjende, som nød fordel af terrænet,
som havde gravet sig ned,
og som også havde meget kraftfulde våben.
De var virkelig moderne
i deres brug af krigsførelsens videnskab.
Mehmed beviste sit ingeniørgeni på alle niveauer.
Efterhånden som Mehmeds stødtropper nærmede sig, kom Valakiets kyst til syne.
Gør jer klar, drenge.
Affyr!
Skjolde!
De ventede på os.
Bror Vlad har vist sin hånd for tidligt.
Nu mister han den.
Fortsæt!
Fortsæt! Hurtigere.
-Gør kanonerne klar. -Javel, sultan.
Gør kanonerne klar!
Affyr!
Tekster af: Vibeke Petersen